മൂവാറ്റുപുഴ എന്ജിഒ ക്വാര്ട്ടേഴ്സുകള് നവീകരിക്കാന് ഭരണാനുമതി മൂവാറ്റുപുഴ: ചോര്ന്നൊലിച്ചു ശോചനീയാവസ്ഥയിലായിരുന്ന സര്ക്കാര് ക്വാര്ട്ടേഴ്സുകള് ക്ക് മോചനം. മാത്യു കുഴല്നാടന് എംഎല്എയുടെ ഇടപെടലിനെ തുടര്ന്ന് എന്ജിഒ ക്വാര്ട്ടേഴ്സിന്റെ നവീകരണത്തിന് 1.21 കോടി അനുവദിച്ചു. റോഡ് വികസനത്തിന്റെ ഭാഗമായി പൊളിച്ചു മാറ്റേണ്ടി വരുന്ന ആര്ഡിഒ ബംഗ്ലാവടക്കം സ്ഥിതി ചെയ്യുന്ന ആറ് ക്വാര്ട്ടേഴ്സുകളൊഴികെയുള്ള 44 ക്വാര്ട്ടേഴ്സുകളുടെ നവീകരണത്തിനാണ് ഭരണാനുമതി ലഭിച്ചത്. അഞ്ച് വര്ക്കുകളില് ഒന്നിന്റെ ടെന്ഡര് നടപടികള് പൂര്ത്തിയായി. മറ്റു നാല് വര്ക്കുകളുടെ എസ്റ്റിമേറ്റുകള് തയാറാക്കി സമര്പ്പിച്ചു. ശോചനീയാവസ്ഥ പരിഹരിക്കണമെന്ന ആവശ്യത്തിന് വര്ഷങ്ങളുടെ പഴക്കമുണ്ട്. കാലപ്പഴക്കംകൊണ്ട് പൊട്ടിപ്പൊളിഞ്ഞ പല ക്വാര്ട്ടേഴ്സുകളും താമസയോഗ്യം അല്ലായിരുന്നു. മാലിന്യം കൊണ്ട് ഓടകള് നിറഞ്ഞതിനാല് മൂക്കുപൊത്താതെ ക്വാര്ട്ടേഴ്സിന് മുന്നിലൂടെ നടക്കാന് പോലും കഴിയാത്ത അവസ്ഥയായിരുന്നു. ക്വാര്ട്ടേഴ്സിന്റെ ശോചനീയാവസ്ഥ ചൂണ്ടിക്കാട്ടി ജീവനക്കാര് എംഎല്എയെ സമീപിക്കുകയായിരുന്നു. വൈസ് ചെയര്പേഴ്സണ് സിനി ബിജു, നഗരസഭാംഗം സെബി. കെ. സണ്ണി, കോണ്ഗ്രസ് മണ്ഡലം പ്രസിഡന്റ് ഹിബ്സണ് ഏബ്രഹാം, അനീഷ് എന്നിവര്ക്കൊപ്പം എംഎല്എ, ക്വാര്ട്ടേഴ്സിന്റെ ശോചനീയാവസ്ഥ നേരില് കണ്ട് ബോധ്യപ്പെട്ടിരുന്നു.